નોબેલ પુરસ્કારથી સન્માનિત લેખક વી.એસ. નાયપૉલનું 85 વર્ષી ઉંમરે અવસાન થઈ ગયું. નાયપૉલના પરિવારે શનિવારે તેમના અવસાનની ઘોષણા કરી. તેમની પત્નીએ એક નિવેદનમાં કહ્યું કે, ‘તેમની તમામ સિદ્ધિઓ મહાન છે અને તેમણે પોતાના છેલ્લા શ્વાસ પ્રિયજનોની વચ્ચે લીધા. તેમનું જીવન અદભુત રચનાત્મકતા તથા પ્રયત્નોથી ભરપૂર હતું.’ નાયપૉલના અવસાન પર દેશના તમામ ટોચના નેતાઓએ શોક વ્યક્ત કર્યો છે. વડાપ્રધાન નરેન્દ્ર મોદીએ આને સાહિત્ય જગતની બહુ મોટી ક્ષતિ ગણાવી છે.